CELEX: 32014R1234
Language: hu
Date: 2014-11-18 00:00:00
Title: A Bizottság 1234/2014/EU rendelete ( 2014. november 18. ) a hulladékszállításról szóló 1013/2006/EK európai parlamenti és tanácsi rendelet IIIB., V. és VIII. mellékletének módosításáról  EGT-vonatkozású szöveg

2014.11.19.   
               
               
                  HU
               
               
                  Az Európai Unió Hivatalos Lapja
               
               
                  L 332/15
               
            
         A BIZOTTSÁG 1234/2014/EU RENDELETE
         (2014. november 18.)
         a hulladékszállításról szóló 1013/2006/EK európai parlamenti és tanácsi rendelet IIIB., V. és VIII. mellékletének módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a hulladékszállításról szóló, 2006. június 14-i 1013/2006/EK (1) európai parlamenti és tanácsi rendeletre és különösen annak 58. cikke (1) bekezdésére,
         mivel:
         
                     (1)
                  
                  
                     A veszélyes hulladékok országhatárokat átlépő szállításának ellenőrzéséről és ártalmatlanításáról szóló bázeli egyezmény („Bázeli Egyezmény”) részes feleinek 2013. április 28-tólmájus 10-ig Genfben megrendezett tizenegyedik konferenciáján a felek elfogadták a Bázeli Egyezmény IX. mellékletét módosító BC-11/6. határozatot. A Bázeli Egyezmény IX. melléklete az 1013/2006/EK rendelet V. melléklete 1. részének B. listájában szerepel. A Bázeli Egyezmény 18. cikke (2) bekezdésének b) pontja értelmében a két új hulladékot bevezető módosítás 2013. november 26-tól számított hat hónap elteltével lép életbe.
                  
               
                     (2)
                  
                  
                     A két új bejegyzésben (B3026 és B3027) szereplő hulladékáram megfelel az 1013/2006/EK rendelet IIIB. mellékletének három bejegyzésének. A rendelet szóban forgó bejegyzései a következők: BEU01, BEU02 és BEU03. A B3026 bejegyzés első és második francia bekezdése megfelel a BEU02, illetve a BEU03 bejegyzésnek. A B3027 bejegyzés megfelel a BEU01 bejegyzésnek.
                  
               
                     (3)
                  
                  
                     A BC-11/6. határozat figyelembe vétele érdekében a B3026 és B3027 bejegyzéseket fel kell venni az 1013/2006/EK rendelet V. melléklete 1. részének B. listájára. Ezzel egyidejűleg a BEU01, BEU02 és BEU03 bejegyzéseket törölni kell az 1013/2006/EK rendelet IIIB. mellékletéből, amely a Bázeli Egyezmény vonatkozó mellékleteibe vagy a Gazdasági Együttműködési és Fejlesztési Szervezet határozatába való beillesztésről szóló határozat megszületéséig ideiglenes jelleggel osztályozatlan hulladékokat tartalmaz.
                  
               
                     (4)
                  
                  
                     A Bázeli Egyezmény részes feleinek fent említett konferenciája a BC-11/15. határozattal elfogadta a használt és a termékként tovább nem használható számítástechnikai eszközök környezetvédelmi szempontból megfelelő kezeléséről szóló útmutató 1., 2., 4. és 5. szakaszát. Az 1013/2006/EK rendelet VIII. mellékletét ennek megfelelően naprakésszé kell tenni.
                  
               
                     (5)
                  
                  
                     Az 1013/2006/EK rendeletet ezért a fentieknek megfelelően módosítani kell.
                  
               
                     (6)
                  
                  
                     Az e rendeletben előírt intézkedések összhangban vannak a 2008/98/EK európai parlamenti és tanácsi irányelv 39. cikke (2) alapján létrehozott bizottság véleményével,
                  
               ELFOGADTA EZT A RENDELETET:
         
            1. cikk
            Az 1013/2006/EK rendelet IIIB., V. és VIII. melléklete e rendelet mellékletének megfelelően módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2014. május 26-tól kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2014. november 18-án.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 190., 2006.7.12., 1. o.
         
         
            (2)  Az Európai Parlament és a Tanács 2008. november 19-i 2008/98/EK irányelve a hulladékokról és egyes irányelvek hatályon kívül helyezéséről (HL L 312., 2008.11.22., 3. o.).
      
      
         
            MELLÉKLET
            Az 1013/2006/EK rendelet mellékletei a következőképpen módosulnak:
            
                        1.
                     
                     
                        A BEU01, BEU02 és BEU03 bejegyzés törlésre kerül a IIIB. melléklet 2. pontjából.
                     
                  
                        2.
                     
                     
                        Az V. melléklet 1. részének B. listája a B3020 bejegyzést követően kiegészül az alábbi két bejegyzéssel:
                        
                                    „B3026 
                                 
                                 
                                    Folyadékok tárolására szolgáló olyan összetett csomagolás előkezeléséből származó alábbi hulladékok, amelyek nem tartalmaznak az I. mellékletben felsorolt anyagokat olyan koncentrációban, hogy azok a III. melléklet szerinti tulajdonságokat mutassanak:
                                    
                                                —
                                             
                                             
                                                el nem különíthető műanyaghányad
                                             
                                          
                                                —
                                             
                                             
                                                el nem különíthető műanyag/alumínium-hányad
                                             
                                          
                              
                                    B3027 
                                 
                                 
                                    Laminált öntapadós címke hulladéka, amely a címkegyártás során használt nyersanyagokat tartalmaz”
                                 
                              .
                     
                  
                        (3)
                     
                     
                        A VIII. melléklet a következők szerint módosul:
                        
                                    a)
                                 
                                 
                                    az I.14. pont helyébe a következő szöveg lép:
                                    
                                                „14.
                                             
                                             
                                                Útmutató a használt és a termékként tovább nem használható számítástechnikai eszközök környezetvédelmi szempontból megfelelő kezeléséhez, 1., 2., 4. és 5. szakasz (1).
                                             
                                          
                                       (1)  A veszélyes hulladékok határokon keresztül történő szállításáról és ártalmatlanításáról szóló bázeli egyezmény részes felei konferenciájának 2013. április 28. és május 10. között lezajlott 11. találkozóján került elfogadásra.”"
                        
                                 
                              
                                    b)
                                 
                                 
                                    A II. pont második bejegyzésének helyébe a következő szöveg lép:
                                    „Használt és leselejtezett személyi számítógépek (2)
                                    
                                    
                                       (2)  Az OECD Környezetvédelmi Politikai Bizottsága által 2003 februárjában került elfogadásra (ENV/EPOC/WGWPR(2001)3/FINAL).”"
                        
                                 
                              
                  
               (1)  A veszélyes hulladékok határokon keresztül történő szállításáról és ártalmatlanításáról szóló bázeli egyezmény részes felei konferenciájának 2013. április 28. és május 10. között lezajlott 11. találkozóján került elfogadásra.”
            
               (2)  Az OECD Környezetvédelmi Politikai Bizottsága által 2003 februárjában került elfogadásra (ENV/EPOC/WGWPR(2001)3/FINAL).””